Anmeldt for smugling av asylsøkere

To personer er anmeldt for menneskesmugling etter at de kjørte fem asylsøkere over grensen fra Sverige.

Ntb

2. okt. 2015 06:30 Sist oppdatert 2. oktober 2015

De to, som er norske statsborgere, ble tatt etter å ha krysset grensen ved Svinesund i løpet av natten, opplyser Østfold politidistrikt.

— De ble ikke pågrepet nå, men kan vente seg en reaksjon, sier operasjonsleder Bjørge Haugen til NTB.

De fem asylsøkerne som var med på turen, blir behandlet på vanlig måte og skal registreres av Politiets utlendingsenhet.

Vi videreutvikler våre artikler.

Hjelp oss å forbedre, gi din tilbakemelding. Gi tilbakemelding